CELEX: 32022D0532
Language: sk
Date: 2022-04-01 00:00:00
Title: Vykonávacie rozhodnutie Komisie (EÚ) 2022/532 z 1. apríla 2022, ktorým sa stanovuje zoznam zemepisných označení chránených podľa nariadenia Európskeho parlamentu a Rady (EÚ) č. 1151/2012, v súvislosti s ktorými sa majú podať žiadosti o medzinárodný zápis podľa článku 2 nariadenia Európskeho parlamentu a Rady (EÚ) 2019/1753 [oznámené pod číslom C(2022) 1957]

4.4.2022   
               
               
                  SK
               
               
                  Úradný vestník Európskej únie
               
               
                  L 105/57
               
            
         VYKONÁVACIE ROZHODNUTIE KOMISIE (EÚ) 2022/532
         z 1. apríla 2022,
         ktorým sa stanovuje zoznam zemepisných označení chránených podľa nariadenia Európskeho parlamentu a Rady (EÚ) č. 1151/2012, v súvislosti s ktorými sa majú podať žiadosti o medzinárodný zápis podľa článku 2 nariadenia Európskeho parlamentu a Rady (EÚ) 2019/1753
         
            
               [oznámené pod číslom C(2022) 1957]
            
         
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/1753 z 23. októbra 2019 o činnosti Únie po jej pristúpení k Ženevskému aktu Lisabonskej dohody o označeniach pôvodu a zemepisných označeniach (1), a najmä na jeho článok 2 ods. 3,
         keďže:
         
                     (1)
                  
                  
                     Ženevský akt Lisabonskej dohody o označeniach pôvodu a zemepisných označeniach (2) (ďalej len „Ženevský akt“) je medzinárodná dohoda, na základe ktorej zmluvné strany implementujú systém vzájomnej ochrany označení pôvodu a zemepisných označení.
                  
               
                     (2)
                  
                  
                     V nadväznosti na rozhodnutie Rady (EÚ) 2019/1754 (3) o pristúpení Únie k Ženevskému aktu Únia uložila listinu o pristúpení k Ženevskému aktu 26. novembra 2019. Pristúpenie Únie k Ženevskému aktu nadobudlo účinnosť 26. februára 2020. Keďže Únia bola piatou zmluvnou stranou pristupujúcou k Ženevskému aktu, Ženevský akt nadobudol platnosť v ten istý deň, v súlade s jeho článkom 29 ods. 2
                  
               
                     (3)
                  
                  
                     V súlade s článkom 5 ods. 1 a 2 Ženevského aktu môžu príslušné orgány každej zmluvnej strany Ženevského aktu podávať žiadosti o medzinárodný zápis označenia pôvodu alebo zemepisného označenia Medzinárodnému úradu Svetovej organizácie duševného vlastníctva, ktorý ho zapíše do medzinárodného registra. V súlade s článkom 9 Ženevského aktu môžu ostatné zmluvné strany po skončení osobitného postupu preverovania a na základe jeho výsledkov rozhodnúť, či budú toto označenie pôvodu alebo zemepisné označenie na svojom území chrániť.
                  
               
                     (4)
                  
                  
                     V súlade s článkom 1 ods. 2 nariadenia (EÚ) 2019/1753 sa na účely uvedeného nariadenia a aktov prijatých podľa neho výraz „zemepisné označenia“ vzťahuje na chránené označenia pôvodu a chránené zemepisné označenia v zmysle nariadenia Európskeho parlamentu a Rady (EÚ) č. 1151/2012 (4).
                  
               
                     (5)
                  
                  
                     V súlade s článkom 2 ods. 1 nariadenia (EÚ) 2019/1753 je Komisia ako príslušný orgán Únie splnomocnená po pristúpení Únie k Ženevskému aktu a potom pravidelne podávať Medzinárodnému úradu žiadosti o medzinárodný zápis označení pôvodu a zemepisných označení Únie.
                  
               
                     (6)
                  
                  
                     V období od novembra do decembra 2021 členské štáty zaslali v súlade s článkom 2 ods. 2 nariadenia (EÚ) 2019/1753 Komisii 18 žiadostí o zápis chránených označení pôvodu a chránených zemepisných označení, ktoré pochádzajú z ich územia a sú chránené v súlade s nariadením (EÚ) č. 1151/2012, do medzinárodného registra.
                  
               
                     (7)
                  
                  
                     V súvislosti s názvami, ktoré sú chránené v súlade s nariadením (EÚ) č. 1151/2012 ako chránené označenia pôvodu (CHOP) a chránené zemepisné označenia (CHZO), by sa mali podať žiadosti o ich zápis do medzinárodného registra ako označení pôvodu a zemepisných označení.
                  
               
                     (8)
                  
                  
                     Preto by sa mal vypracovať zoznam chránených označení pôvodu (CHOP) a chránených zemepisných označení (CHZO) vychádzajúci z uvedených žiadostí členských štátov adresovaných Komisii o podanie žiadostí o medzinárodný zápis zemepisných označení, ktoré majú pôvod na ich území a sú chránené v Únii v súlade s nariadením (EÚ) č. 1151/2012.
                  
               
                     (9)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre politiku kvality poľnohospodárskych výrobkov,
                  
               ROZHODLA TAKTO:
         
            Jediný článok
            Zoznam chránených označení pôvodu a chránených zemepisných označení podľa nariadenia (EÚ) č. 1151/2012, v súvislosti s ktorými má Komisia podať žiadosti o medzinárodný zápis, sa stanovuje v prílohe k tomuto rozhodnutiu.
         
         
            V Bruseli 1. apríla 2022
            
               
                  Za Komisiu
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 271, 24.10.2019, s. 1.
         
            (2)  Ú. v. EÚ L 271, 24.10.2019, s. 15.
         
            (3)  Rozhodnutie Rady (EÚ) 2019/1754 zo 7. októbra 2019 o pristúpení Európskej únie k Ženevskému aktu Lisabonskej dohody o označeniach pôvodu a zemepisných označeniach (Ú. v. EÚ L 271, 24.10.2019, s. 12).
         
            (4)  Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).
      
      
         
            PRÍLOHA
            Zoznam zemepisných označení chránených v Únii v súlade s nariadením (EÚ) č. 1151/2012 (chránené označenia pôvodu a chránené zemepisné označenia), v súvislosti s ktorými sa má podať žiadosť o medzinárodný zápis podľa článku 2 nariadenia (EÚ) 2019/1753
            Nemecko
            
                        —
                     
                     
                        Kölsch (CHZO)
                     
                  Grécko
            
                        —
                     
                     
                        Ελιά Καλαμάτας/Elia Kalamatas (CHOP)
                     
                  
                        —
                     
                     
                        Γραβιέρα Νάξου/Graviera Naxou (CHOP)
                     
                  
                        —
                     
                     
                        Κονσερβολιά Ροβίων/Konservolia Rovion (CHOP)
                     
                  
                        —
                     
                     
                        Μαστίχα Χίου/Masticha Chiou (CHOP)
                     
                  Francúzsko
            
                        —
                     
                     
                        Huile d’olive de Haute-Provence (CHOP)
                     
                  
                        —
                     
                     
                        Morbier (CHOP)
                     
                  
                        —
                     
                     
                        Piment d’Espelette/Piment d’Espelette – Ezpeletako Biperra (CHOP)
                     
                  
                        —
                     
                     
                        Canard à foie gras du Sud-Ouest (Chalosse, Gascogne, Gers, Landes, Périgord, Quercy) (CHZO)
                     
                  
                        —
                     
                     
                        Emmental français est-central (CHZO)
                     
                  
                        —
                     
                     
                        Emmental de Savoie (CHZO)
                     
                  
                        —
                     
                     
                        Huîtres Marennes Oléron (CHZO)
                     
                  
                        —
                     
                     
                        Jambon de Bayonne (CHZO)
                     
                  
                        —
                     
                     
                        Pruneaux d’Agen (CHZO)
                     
                  
                        —
                     
                     
                        Tomme de Savoie (CHZO)
                     
                  Taliansko
            
                        —
                     
                     
                        Finocchiona (CHZO)
                     
                  Rumunsko
            
                        —
                     
                     
                        Telemea de Ibăneşti (CHOP)
                     
                  
                        —
                     
                     
                        Magiun de prune Topoloveni (CHZO)